KOMISIJOS REGLAMENTAS (EB) Nr. 1043/2006
2006 m. liepos 7 d.
nustatantis faktinę alyvuogių aliejaus produkciją ir vienetinę paramos gamybai sumą 2004-2005 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo (1), ypač į jo 5 straipsnį,
atsižvelgdama į 1984 m. liepos 17 d. Tarybos reglamentą (EEB) Nr. 2261/84, nustatantį bendrąsias pagalbos alyvuogių aliejaus gamybai ir pagalbos alyvuogių aliejaus gamintojų organizacijoms suteikimo taisykles (2), ypač į jo 17a straipsnio 2 dalį,
kadangi:
(1)
Remiantis Reglamento Nr. 136/66/EEB 5 straipsniu, vienetinė pagalbos gamybai suma turėtų būti pritaikyta kiekvienai valstybei narei, kurios faktinė gamyba yra didesnė už atitinkamą garantuotą nacionalinį kiekį, numatytą to straipsnio 3 dalyje. Siekiant įvertinti to viršijimo mastą, Graikijos, Ispanijos, Prancūzijos, Italijos ir Portugalijos atveju reikėtų atsižvelgti į apskaičiuotą valgomųjų alyvuogių produkciją, išreikštą alyvuogių aliejaus ekvivalentu pagal atitinkamus koeficientus, nustatytus Graikijai Komisijos sprendime 2001/649/EB (3), Ispanijai - Komisijos sprendime 2001/650/EB (4), Prancūzijai - Komisijos sprendime 2001/648/EB (5), Italijai - Komisijos sprendime 2001/658/EB (6) ir Portugalijai - Komisijos sprendime 2001/670/EB (7).
(2)
Reglamento (EEB) Nr. 2261/84 17a straipsnio 1 dalyje numatyta, kad nustatant vienetinę pagalbos valgomųjų alyvuogių gamybai sumą, kuri gali būti išmokėta avansu, reikėtų nustatyti konkrečių gamybos metų apskaičiuotą produkciją. Ta suma turėtų būti nustatyta tokia, kad būtų išvengta pavojaus išmokėti alyvuogių augintojams jiems nepriklausančias sumas. Ta suma taikoma ir valgomosioms alyvuogėms, kurios išreiškiamos alyvuogių aliejaus ekvivalentu. 2004-2005 prekybos metų apskaičiuota gamyba ir vienetinė pagalbos gamybai suma, kuri gali būti išmokėta avansu, yra nustatyta Komisijos reglamente (EB) Nr. 1709/2005 (8).
(3)
Siekiant nustatyti faktinę gamybą, už kurią galima teikti pagalbą, atitinkamos valstybės narės ne vėliau nei iki kiekvienų prekybos metų gegužės 15 d. turi pranešti Komisijai apie kiekį, už kurį galima teikti pagalbą kiekvienoje valstybėje narėje pagal Komisijos reglamento (EB) Nr. 2366/98 (9) 14 straipsnio 4 dalies nuostatas. Remiantis šiais pranešimais paaiškėjo, kad kiekis, už kurį galima teikti pagalbą 2004-2005 prekybos metais, yra lygus Graikijai 484 598 tonos, Ispanijai 1 107 906 tonos, Prancūzijai 3 107 tonos, Italijai 951 528 tonos, Portugalijai 45 296 tonos ir Slovėnijai 26 tonos.
(4)
Pagalbą už šiuos kiekius valstybėms narėms leidžiama teikti tik tuo atveju, jei buvo atlikti patikrinimai, numatyti Reglamentuose (EEB) Nr. 2261/84 ir (EB) 2366/98. Tačiau faktinės gamybos nustatymas remiantis informacija apie kiekius, už kuriuos galima teikti pagalbą ir apie kuriuos valstybės narės pranešė, nedaro įtakos išvadoms, kurias galima padaryti patikrinus šių duomenų tikslumą atliekant sąskaitų patikrinimo ir patvirtinimo procedūrą.
(5)
Be to, atsižvelgiant į faktinę gamybą reikėtų nustatyti vienetinės pagalbos gamybai sumą, numatytą Reglamento 136/66/EEB 5 straipsnio 1 dalyje, kuri mokama už reikalavimus atitinkančius faktinės gamybos kiekius.
(6)
Šiuo reglamentu Slovėnijai nustatyta vienetinė pagalbos gamybai suma susidaro 2005 m. taikant Tarybos reglamente (EB) Nr. 1782/2003 (10), kuriuo nustatytos bendrosios tiesioginės paramos schemų pagal bendrą žemės ūkio politiką taisyklės ir tam tikros paramos schemos ūkininkams, 143a straipsnyje numatytą procentinį dydį.
(7)
Šiame reglamente numatytos priemonės atitinka Alyvuogių aliejaus ir valgomųjų alyvuogių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. 2004-2005 prekybos metams Reglamento 136/66/EEB 5 straipsnyje numatyta alyvuogių aliejaus faktinė gamyba, už kurią galima teikti pagalbą, yra:
-
484 598 tonos Graikijai,
-
1 107 906 tonos Ispanijai
-
3 107 tonos Prancūzijai,
-
951 528 tonos Italijai,
-
45 296 tonos Portugalijai,
-
26 tonos Slovėnijai.
2. Reglamento 136/66/EEB 5 straipsnyje numatyta vienetinė pagalbos gamybai suma, kuri gali būti išmokėta už reikalavimus atitinkančius faktinės gamybos kiekius, 2004-2005 prekybos metais yra:
-
130,27 EUR/100 kg Graikijai,
-
90,53 EUR/100 kg Ispanijai,
-
132,25 EUR/100 kg Prancūzijai,
-
73,93 EUR/100 kg Italijai,
-
132,25 EUR/100 kg Portugalijai,
-
39,68 EUR/100 kg Slovėnijai.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. liepos 7 d.